थाने से घर लौटकर जहर खाया था, पुलिस बोली- घरेलू विवाद वजह
Jammu Kashmir Poonch Terror Attack Case Update - जम्मू कश्मीर के पुंछ में हुए आतंकवादी हमले के मामले में पूछताछ के लिए बुलाए गए शख्स की जहर खाने से गुरुवार को मौत हो गई। मेंढर तहसील के नार गांव के रहने वाले मुख्तार हुसैन शाह को पिछले हफ्ते पूछताछ के लिए
जम्मू-कश्मीर के पुंछ में हुए आतंकी हमले मामले में 25 अप्रैल को पूछताछ के बाद एक शख्स ने घर जाकर जहर खा लिया, जिसकी गुरुवार को मौत हो गई। पुलिस के अधिकारियों ने बताया कि मुख्तार हुसैन शाह मामले में संदिग्ध नहीं था। उसका घर हमले वाली जगह से काफी पास में है, इसीलिए उसे भी अन्य स्थानीय लोगों की तरह पूछताछ के लिए थाने बुलाया गया था।
अधिकारियों ने साफ किया कि हुसैन ने घरेलू विवादों के तनाव में थाने से वापस जाने के कुछ ही घंटों बाद जहर खा लिया था। उसे राजौरी के सरकारी मेडिकल कॉलेज में भर्ती कराया गया, जहां इलाज के दौरान गुरुवार सुबह उसकी मौत हो गई।
आतंकी हमले में 5 जवान शहीद हुए थे
बता दें कि 20 अप्रैल की दोपहर करीब 3 बजे जम्मू-कश्मीर के पुंछ में आर्मी के ट्रक पर आतंकी हमला हुआ था, जिसमें लांस नायक देबाशीष बसवाल, लांस नायक कुलवंत सिंह, सिपाही हरकिशन सिंह, सिपाही सेवक सिंह और हवलदार मनदीप सिंह शहीद हो गए थे। इनमें से लांस नायक देबाशीष बसवाल उड़ीसा के रहने वाले हैं, अन्य चार शहीद पंजाब के निवासी हैं।
हमले के बाद जम्मू-कश्मीर पुलिस ने स्थानीय लोगों से पूछताछ शुरू की थी। इसी क्रम में 25 अप्रैल को पुलिस ने मेंढर तहसील के नार गांव के रहने वाले मुख्तार हुसैन शाह को भी पूछताछ के लिए थाने बुलाया था।
सुरक्षाबलों ने हमले के बाद चल रहे आतंकवाद रोधी अभियान में 60 से अधिक लोगों को हिरासत में लिया है। पुंछ और राजौरी के आसपास के कई इलाकों में बड़े पैमाने पर तलाशी और घेराबंदी अभियान चलाया गया है, लेकिन अभी तक आर्मी के ट्रक पर हमला करने वाले आतंकवादियों का पता नहीं लगा है।
पुंछ में हुए आतंकी हमले से जुड़ी ये खबरें भी पढ़ सकते हैं...
पुंछ अटैक के बाद आर्मी का खोजो और मारो मिशन, हमला करने वाले 7 आतंकियों की तलाश
कश्मीर में सेना के ट्रक पर हमला करने वाले आतंकियों की तलाश की जा रही है। इसके लिए स्पेशल टीम को लगाया गया है। इसमें हेलिकॉप्टर, ड्रोन और स्निफर डॉग की भी मदद ली जा रही है। यह खोजो और मारो अभियान है। यानी नजर आते ही आतंकियों को खत्म करने का आदेश है। पूरी खबर पढ़ें...
पुंछ अटैक से पहले की 2 तस्वीरें, आतंकी संगठन PAFF ने जारी कीं; मिलिट्री ट्रक दिखाया
पुंछ में सेना के ट्रक पर हुए आतंकी हमले की 2 तस्वीरें सामने आई हैं। यह तस्वीरें हमले की जिम्मेदारी लेने वाले संगठन पीपुल्स एंटी फासिस्ट फ्रंट (PAFF) ने जारी की हैं। फोटोज 24 अप्रैल को जारी की गई हैं। इन पर आतंकवादी संगठन ने लिखा- नजरें शिकार पर। पूरी खबर पढ़ें...